Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8761. Il-EUR-Lex hu l-aċċess fuq l-internet għal-liġi Ewropea. Il-Kunsill tal-Unjoni Ewropea, wara li rreveda l-lista tal-persuni u l-entitajiet deżinjati fl-Annessi msemmija hawn fuq, iddetermina li l-miżuri restrittivi previsti fid-Deċiżjoni 2012/642/PESK u fir-Regolament (KE) Nru 765/2006 għandhom ikomplu japplikaw għal dawk il-persuni. Ir-raġunijiet għad-deżinjazzjoni ta' dawk il-persuni jidhru fl-entrati rilevanti f'dawk l-Annessi. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fuq is-siti web fl-Anness II għar-Regolament (KE) Nru 765/2006, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 3 tar-Regolament). Il-persuni kkonċernati jistgħu jippreżentaw talba lill-Kunsill qabel il-31 ta' Diċembru 2018, flimkien mad-dokumentazzjoni ta' sostenn, li d-deċiżjoni li tinkludihom fil-lista msemmija hawn fuq għandha tiġi kkunsidrata mill-ġdid, fl-indirizz li ġej: Ser jittieħed kont ta' kwalunkwe osservazzjoni rċevuta għall-fini tar-rieżami perjodiku tal-Kunsill, f'konformità mal-Artikolu 8(2) tad-Deċiżjoni 2012/642/PESK u l-Artikolu 8a(4) tar-Regolament (KE) Nru 765/2006, tal-lista tal-persuni u l-entitajiet deżinjati. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (KE) Nru 765/2006. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjoni tar-Raġunijiet u kull data oħra marbuta ma' dan. Id-data personali miġbura tista' tkun kondiviża skont kif meħtieġ mas-Servizz Ewropew għall-Azzjoni Esterna u mal-Kummissjoni. Data personali tinżamm għal ħames snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Dan l-avviż jikkonċerna l-impriżi li ġejjin: CPP Investment Board (il-Kanada), BGL (Holdings) Limited (ir-Renju Unit), li bħalissa hi kkontrollata minn BHL Holdings Ltd (Guernsey). Is-CPP Investment Board, takkwista fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' BGL (Holdings) Limited, li bħalissa hija kkontrollata minn BHL Holdings Ltd. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Il-konsorzju huwa intitolat jippreżenta applikazzjoni għal emenda skont l-Artikolu 13(1) tad-Digriet tal-Ministeru għall-Politika Agrikola, Alimentari u Forestali Nru 12511 tal-14 ta' Ottubru 2013. Deskrizzjoni tal-prodott Prova tal-oriġini Metodu ta' produzzjoni Oħrajn: [Tibdil fl-abbozzar, Korp ta' Spezzjoni, Referenza ġuridika aġġornata] Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda fid-Dokument Uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda fid-Dokument Uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma ġiex ippubblikat Dokument Uniku (jew l-ekwivalenti). Emenda fl-ispeċifikazzjoni tal-prodott ta' STG irreġistrata li għandha tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Is-sentenza li ġejja: "Ir-radjazzjoni globali aktar b'saħħitha u n-nuqqas totali jew kważi ta' ġlata bikrija jippermettu li l-qtugħ jiġi pospost għat-tieni għaxart ijiem ta' Novembru jew saħansitra aktar tard, u li l-frotta jkollha kontenut ta' zokkor ta' mill-inqas 6,5–7 gradi Brix." hija emendata kif ġej: "Ir-radjazzjoni globali aktar b'saħħitha u n-nuqqas totali jew kważi ta' ġlata bikrija jippermettu li l-qtugħ jiġi pospost għat-tieni għaxart ijiem ta' Novembru jew saħansitra aktar tard, u li l-frotta, fil-mument meta tinqata', ikollha kontenut ta' zokkor ta' mill-inqas 6,2 gradi Brix." L-Artikolu 2 tal-ispeċifikazzjoni tal-prodott attwali jipprevedi li l-frott għandu jkollu grad ta' maturazzjoni ta' mill-anqas 6,2 °Brix meta jkun qed jinqata'. Huwa meqjus xieraq li fl-ispeċifikazzjoni tal-prodott jiġi indikat l-istess kontenut ta' zokkor sabiex l-ispeċifikazzjoni tal-prodott tkun aktar ċara għall-operaturi u għall-korp ta' spezzjoni. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Il-paragrafu li ġej: "Ir-rabta mal-ambjent hija ssostanzjata mir-rekwiżiti li ġejjin dwar il-produtturi u/jew dawk li jippakkjaw: ir-reġistrazzjoni bħala produttur tal-'Kiwi Latina'; ir-reġistrazzjoni tal-artijiet kollha użati biex tiġi kkultivata l-'Kiwi Latina'; iż-żamma ta' reġistri tal-produzzjoni u tal-ippakkjar." huwa mibdul kif ġej: "Il-proċess produttiv irid jiġi mmonitorjat kollu kemm hu u jridu jiġu rreġistrati l-inputs u l-outputs f'kull stadju. B'dan il-mod u permezz tar-reġistrazzjoni mill-korpi ta' spezzjoni tal-irqajja' art użati biex jitkabbar il-prodott u tal-produtturi u dawk li jippakkjaw, kif ukoll permezz tar-rapportar regolari tal-kwantitajiet imkabbra lill-korp ta' spezzjoni, tiġi ggarantita t-traċċabbiltà tal-prodott. Il-persuni kollha, fiżiċi jew ġuridiċi, irreġistrati, se jkunu soġġetti għal kontrolli ta' konformità tal-ispeċifikazzjoni tal-prodott mill-korp ta' spezzjoni, b'konformita mal-ispeċifikazzjoni tal-prodott u mal-pjan ta' spezzjoni korrispondenti." L-emenda tissupplimenta d-dispożizzjonijiet li diġà kienu fl-ispeċifikazzjoni tal-prodott, filwaqt li tidentifika b'mod aktar preċiż lill-operaturi fil-katina ta' produzzjoni li huma soġġetti għall-ispezzjoni u tispeċifika l-proċessi fis-seħħ biex jiżguraw it-traċċabbiltà tal-prodott. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Qed tiddaħħal is-sentenza li ġejja: "It-tħawwil il-ġdid jista' jinbeda bi pjanti ċċertifikati skont il-leġiżlazzjoni applikabbli". Huwa mistenni li t-tħawwil il-ġdid isir neċessarjament bi pjanti ċċertifikati skont il-leġiżlazzjoni applikabbli sabiex jiġu evitati riskji dovuti għat-tixrid ta' viruses, batterji, fungi, eċċ. kif ukoll biex jiġi żgurat li t-tħawwil il-ġdid jinbeda fl-aqwa kundizzjonijiet possibbli. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Il-paragrafu: "Il-metodi ta' kultivazzjoni użati huma: pergola: distanza ta' tħawwil ta' 4–5 m x 4–5 m pergoletta: distanza ta' tħawwil ta' 5 m x 3–5 m" Huwa emendat kif ġej: "Il-metodi ta' kultivazzjoni użati huma: il-pergola il-pergoletta L-għadd ta' pjanti għal kull ettaru ma għandux ikun inqas minn 400." Id-distanzi ta' tħawwil speċifikati għall-pergola u għall-pergoletta jridu jitneħħew u minflokhom jiddaħħal għadd minimu ta' pjanti għal kull ettaru, li jirrifletti d-densità minima prevista mill-ispeċifikazzjoni attwali tal-prodott (5 × 5). Ir-raġuni għat-tneħħija tar-referenzi għad-distanzi tat-tħawwil hija l-evoluzzjoni produttiva li għandha t-tendenza li tintensifika d-distanzi ta' tħawwil kemm bejn ir-ringieli kif ukoll bejn il-pjanti, sakemm tasal għal densità ta' 1 600 pjanta għal kull ettaru. Permezz tat-tekniki ġodda ta' tkabbir, li bihom iz-zkuk tas-siġar tal-frott jinżammu ferm iqsar milli kienu fl-imgħoddi, iż-żieda fl-għadd ta' pjanti għal kull ettaru bl-ebda mod ma tħalli effett negattiv fuq il-kwalitajiet organolettiċi tal-frotta. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. "Skont it-tip ta' art, l-ispazju bejn ir-ringieli jiġi kkultivat u jitneħħa l-ħaxix ħażin tul ir-ringieli nfushom, jew inkella jkun miksi bil-ħaxix li jrid jinqata' regolarment." hija emendata kif ġej: "L-art hija maħduma u/jew jinteħħielha l-ħaxix ħażin jew inkella tkun miksija bil-ħaxix li jrid jinqata' regolarment." Dan il-paragrafu ġie rriformulat b'tali mod li jippermetti lill-kultivaturi jużaw il-metodu li huma jqisu l-aktar xieraq biex jaħdmu l-art. Barra minn hekk, it-terminu "maħduma" huwa aktar rilevanti għat-tekniki agronomiċi li jitwettqu kemm fil-każ ta' kopertura veġetali kif ukoll meta jiġu applikati tekniki oħra ta' ġestjoni tal-ħamrija. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. "Il-provvista naturali tal-ilma hija ssupplimentata mill-irrigazzjoni (tbexxix jew traxxix) taħt il-massa ta' weraq." Tiġi emendata kif ġej: "Il-provvista naturali tal-ilma hija ssupplimentata mill-irrigazzjoni, u b'hekk jiġi żgurat li l-għelejjel jirċievu l-ammont ta' ilma li għandhom bżonn." Is-sentenza li ġejja hija mħassra: Ġie deċiż li jitneħħew ir-referenzi għat-tekniki ta' irrigazzjoni u għall-volumi mill-punti 7 u 8, u minflok jiġi ddikjarat li l-irrigazzjoni għandha titwettaq biss biex l-għelejjel jirċievu l-ammont ta' ilma li għandhom bżonn għall-iżvilupp fiżjoloġiku normali tagħhom. Il-formulazzjoni ġdida tippermetti li jiġu adottati l-aqwa prattiki ta' irrigazzjoni adattati għall-ammont ta' ilma li effettivament teħtieġ l-għalla. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. "Il-qtugħ tal-frott, mingħajr iz-zokk, isir bejn l-aħħar ta' Ottubru u l-bidu ta' Novembru. Dan jikkoinċidi ma' valur Brix ogħla minn 6,2 ° u ma' ebusija (imkejla bl-użu ta' penetrometru b'ponta ta' 8 mm) ta' mhux inqas minn 6 kg." jiġu emendati kif ġej "Il-frott jinqata' mingħajr iz-zokk meta jkollu valur Brix ta' mill-inqas 6,2 °Brix u ebusija (imkejla bl-użu ta' penetrometru b'ponta ta' 8 mm) ta' mhux inqas minn 6 kg." Ġie deċiż li titħassar l-informazzjoni dwar il-perjodu tal-qtugħ, minħabba li, kif hemm indikat fl-Artikolu 4 tal-ispeċifikazzjoni tal-prodott, il-kundizzjonijiet klimatiċi taż-żona, bħaż-żieda fir-radjazzjoni globali u n-nuqqas totali jew kważi ta' ġlata bikrija, jippermettu li l-qtugħ jiġi pospost sat-tieni għaxart ijiem ta' Novembu jew anki aktar tard. Dan it-tibdil ma jaffettwax il-karatteristiċi tal-prodott billi l-maturazzjoni tal-frotta hija marbuta mal-ilħuq tal-valur Brix previst fl-ispeċifikazzjoni tal-prodott. Ġie previst l-allinjament tal-valur Brix ma' dak indikat fl-Artikolu 2 tal-ispeċifikazzjoni tal-prodott. Din hija korrezzjoni ta' inkonsistenza li nstabet fl-ispeċifikazzjoni tal-prodott. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Qed tiddaħħal is-sentenza li ġejja: "Il-prodott jinħażen f'imħażen tal-friża, kemm f'kundizzjonijiet atmosferiċi normali kif ukoll ikkontrollati, sax-xahar ta' Lulju tas-sena ta' wara l-qtugħ." Sabiex jiġu żviluppati u jinżammu l-karatteristiċi ta' kwalità tal-prodott li jinqata', iddaħħlu referenzi speċifiċi għall-fażi ta' ħżin u għall-perjodu massimu ta' permanenza fi mħażen tal-friża. L-estensjoni tal-perjodu ta' konservazzjoni tal-frotta ta' xahar/xahrejn meta mqabbel ma' dak stabbilit fl-Artikolu 6 tal-ispeċifikazzjoni tal-prodott (ara l-emenda nru 14), billi hija marbuta mat-titjib tal-kundizzjonijiet ambjentali tal-ħżin, ma tbiddilx il-karatteristiċi tal-prodott. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Is-sentenza li ġejja hija mħassra "Iż-żbir tax-xitwa isir b'tali mod li jħalli bejn 100 000 u 120 000 rimjiet għal kull ettaru." Sabiex l-ispezzjonijiet isiru aktar faċli, tneħħiet din ir-referenza għall-għadd massimu ta' rimjiet għal kull ettaru wara ż-żbir tax-xitwa. Din il-bidla ma tinfluwenzax il-karatteristiċi tal-prodott u ma taffettwax ħażin il-frotta, billi hija marbuta mal-emenda suċċessiva li tikkonċerna l-għadd ta' frott li jibqa' fis-siġra wara l-qtugħ li jnaqqas l-ammont ta' siġar. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. "Bejn l-aħħar ta' Ġunju u l-bidu ta' Lulju, isir il-qtugħ li jnaqqas l-ammont ta' siġar, li jelimina kemm il-frott multiplu kif ukoll dak li jkun tilef l-għamla tiegħu u li jkollu d-difetti fil-qoxra, b'mod li jħalli total ta' 800 sa 1 000 frotta għal kull pjanta." hija emendata kif ġej "Bejn l-aħħar ta' Ġunju u l-bidu ta' Lulju, isir il-qtugħ li jnaqqas l-ammont ta' siġar, li jelimina kemm il-frott multiplu kif ukoll dak li jkun tilef l-għamla tiegħu u li jkolllu d-difetti fil-qoxra, b'mod li jħalli massimu ta' 450 000 frotta għal kull ettaru." L-għadd ta' frott li jifdal fis-siġra wara li jsir il-qtugħ li jnaqqas l-ammont ta' siġar, ma jibqax jirreferi għall-pjanta individwali iżda għaż-żona kkultivata (f'ettari). L-emenda tagħmilha aktar faċli biex isiru l-ispezzjonijiet. Barra minn hekk, ġie mibdul l-għadd ta' frott għal kull ettaru li jifdal fil-pjanta wara li jsir il-qtugħ li jnaqqas l-ammont ta' siġar. Dan in-numru huwa relatat mal-għadd ta' rimjiet meħtieġ għall-iżvilupp veġetattiv korrett tal-pjanta li jippermetti li jinkiseb massimu ta' 450 000 frotta għal kull ettaru wara li jsir il-qtugħ li jnaqqas l-ammont ta' siġar. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Is-sentenza li ġejja: "Il-produzzjoni massima ma għandhiex tkun ta' aktar minn 330 tunnellata għal kull ettaru." hija emendata kif ġej: "Il-produzzjoni massima ma għandhiex tkun ta' aktar minn 380 tunnellata għal kull ettaru." Iż-żieda fil-produzzjoni tirrifletti t-tneħħija tar-rekwiżiti tad-distanzi ta' tħawwil kif ukoll il-possibbiltà li jsir tħawwil b'distanzi iżgħar bejn il-pjanti. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Il-paragrafu li ġej: "Iż-żona għandu jkollha klima moderata u umda, simili għal dik fir-reġjun minn fejn oriġinat din l-ispeċi (iż-żona taċ-Ċina ta' Yang Tzechiang), b'temperatura medja ta' 13–15 °C (medja minima ta' 8–10 °C u medja massima ta' 28–30 °C) u, umdità relattiva medja ta' 75–80 % fis-sajf. In-nuqqas ta' ġlata bikrija li tippermetti li l-frott jinqata' meta jkun laħaq il-grad it-tajjeb ta' maturazzjoni (medja ta' 6,5 °Brix u qatt inqas minn 6,2 °Brix) kemm għall-iżvilupp tal-aqwa karatteristiċi kwalitattivi possibbli kif ukoll għall-konservazzjoni perfetta fl-imħażen tal-friża sax-xhur ta' Mejju/Ġunju u sax-xhar ta' Lulju tas-sena ta' wara l-qtugħ, u għall-ilħuq ta' kontenut ta' zokkor fil-konsum ta' mhux anqas minn 12 °Brix, b'ebusija ta' mhux aktar minn 3 kg imkejla bl-użu ta' penetrometru b'ponta ta' 8 mm." huwa emendat kif ġej: "Iż-żona għandu jkollha klima moderata u umda, simili għal dik fir-reġjun minn fejn oriġinat din l-ispeċi (iż-żona taċ-Ċina ta' Yang Tzechiang), b'temperatura medja ta' 13–15 °C (medja minima ta' 8–10 °C u medja massima ta' 28–30 °C) u, umdità relattiva medja ta' 75–80 % fix-xhur tas-sajf, nuqqas ta' ġlata bikrija li tippermetti li l-frott jinqata' meta jkun laħaq il-grad it-tajjeb ta' maturazzjoni kemm għall-iżvilupp tal-aqwa karatteristiċi kwalitattivi possibbli kif ukoll għall-konservazzjoni perfetta fl-imħażen tal-friża sax-xhar ta' Lulju tas-sena ta' wara l-qtugħ, u għall-ilħuq ta' kontenut ta' zokkor fil-konsum ta' mhux anqas minn 12 °Brix, b'ebusija ta' mhux aktar minn 3 kg imkejla bl-użu ta' penetrometru b'ponta ta' 8 mm." Tneħħew ir-referenzi, indikati fil-parentesi tondi, għall-kontenut taz-zokkor tal-frotta fil-mument tal-qtugħ, sabiex titjieb iċ-ċarezza tal-ispeċifikazzjoni tal-prodott fir-rigward tal-parametru ta' konformità ta' gradi Brix definit għall-Kiwi Latina, diġà previst fl-Artikoli 2 u 5 tal-ispeċifikazzjoni. Kif speċifikat fl-Artikolu 5, l-ispeċifikazzjoni sħiħa tal-prodott issa se tirreferi għall-istess xahar ta' Lulju bħala l-aktar data tard sa meta l-frott jista' jinħażen. Iż-żewġ emendi huma ta' natura editorjali u ma jbiddlux ir-rabta u l-karatteristiċi tal-prodott. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Is-sentenza li ġejja: "It-trade mark għandha titwaħħal fuq l-ippakkjar u tista' titwaħħal ukoll fuq kull frotta individwali." hija emendata kif ġej "It-trade mark għandha titwaħħal fuq l-ippakkjar u fuq kull frotta individwali." Sabiex il-konsumatur ikun jista' jiddistingwi aħjar il-prodott ta' IĠP, tqies xieraq li t-tqegħid tat-trade mark fuq kull frotta individwali jsir obbligatorju. L-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Is-sentenza li ġejja tal-Artikolu 8 tal-ispeċifikazzjoni tal-prodott u tal-punt 4.8 tal-iskeda tas-sommarju tħassret. "It-trade mark tista' tintuża biss minn kumpaniji li jippakkjaw fiż-żona fejn tiġi prodotta l-Kiwi Latina sabiex jiġu ggarantiti t-traċċabilità u jiġu żgurati l-kontrolli." L-għan ta' din is-sentenza huwa li jirrestrinġi l-ippakkjar tal-"Kiwi Latina" għaż-żona fejn titkabbar il-frotta. Għaldaqstant, il-frażi mhijiex pertinenti għall-artikolu tal-ispeċifikazzjoni tal-prodott li jirreferi għar-rekwiżiti tat-tikkettar. Għalhekk, ġie previst li jinżamm ir-rekwiżit biex il-prodott jiġi ppakkjat fiż-żona ġeografika, billi fl-Artikolu 5 tal-ispeċifikazzjoni tal-prodott u fil-punt 3.5 tad-dokument uniku, iddaħħlet informazzjoni maħsuba biex tiġġustifika aħjar ir-raġunijiet għal dan ir-rekwiżit. Għaldaqstant, din hija emenda ta' natura editorjali tal-ispeċifikazzjoni tal-prodott li għandha l-għan li tispjega aħjar ir-raġunijiet li jiġġustifikaw ir-restrizzjoni (li diġà teżisti) tal-ippakkjar fiż-żona. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. L-isem tal-post li ġej ġie kkoreġut fl-Artikolu 3 tal-ispeċifikazzjoni tal-prodott: Għaldaqstant, din hija emenda ta' natura editorjali tal-ispeċifikazzjoni tal-prodott li ma tbiddilx iż-żona ġeografika ta' produzzjoni. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. L-Artikolu 9 li ġej dwar il-kummerċjalizzazzjoni tal-prodotti pproċessati: "Il-prodotti li għall-preparazzjoni tagħhom tintuża l-IĠP Kiwi Latina, anki wara li l-frotta tkun ġiet ipproċessata u trattata, jistgħu jitqiegħdu għall-konsum f'pakketti b'referenza għad-denominazzjoni msemmija mingħajr ma jitwaħħal il-logo Komunitarju bil-kundizzjoni li: il-prodott bid-denominazzjoni protetta, iċċertifikat bħala tali, jikkostitwixxi l-komponent esklussiv tal-kategorija tal-merkanzija l-utenti tal-prodott ta' denominazzjoni protetta jiġu awtorizzati mid-detenturi tad-dritt tal-proprjetà intellettwali li ġej mir-reġistrazzjoni tal-IĠP li jingħaqdu flimkien f'konsorzju u jingħataw rwol ta' superviżjoni mill-Ministeru tal-Politika Agrikola. Dan il-konsorzju se jkun responsabbli għar-reġistrazzjoni u għall-monitoraġġ tal-użu korrett tad-denominazzjoni protetta. Fin-nuqqas ta' konsorzju għall-ħarsien inkarigat, il-qadi tad-dmirijiet imsemmijin hawn fuq se jsir mill-MEPAF (Ministero delle politiche agricole alimentari e forestali), billi huwa l-awtorità nazzjonali inkarigata mill-implimentazzjoni tar-Regolament (KEE) Nru 2081/92. L-użu mhux esklussiv tal-indikazzjoni ġeografika protetta jippermetti biss li tiġi elenkata fost l-ingredjenti tal-prodott li fih il-prodott ipproċessat jew ittrattat, skont ir-regoli fis-seħħ." tħassar minħabba li mhuwiex rilevanti għall-kontenut tal-ispeċifikazzjoni tal-prodott. Għaldaqstant, l-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Ġew miżjuda u aġġornati r-referenzi għall-korp ta' spezzjoni inkarigat li jivverifika l-konformità mal-ispeċifikazzjoni tal-prodott skont l-Artikolu 7(1)(g) tar-Regolament (UE) Nru 1151/2012. L-emenda tista' tikkwalifika bħala minuri skont il-punti (a) sa (e) tal-Artikolu 53(2) tar-Regolament (UE) Nru 1151/2012. Klassi 1.6 - Frott, ħaxix u ċereali, friski jew ipproċessati. Il-frott tal-ispeċi botanika Actinidia deliciosa, il-kultivar Hayward, maħsub biex jiġi fornut frisk lill-konsumatur. Il-frotta għandha għamla ċilindrika-ellittika (aktar twila mid-dijametru), b'qoxra ta' lewn kannella ċar bi sfond aħdar ċar, b'wiċċ sufi u artab, bil-buttun kemxejn imħaffer. Il-polpa tagħha hija ta' lewn aħdar jiddi ċar b'qalba bajda u ratba mdawra b'ċirku b'ħafna żerriegħa żgħira u sewda. Il-frott magħżul għall-kummerċjalizzazzjoni, soġġett għad-dispożizzjonijiet speċifiċi previsti għal kull klassi u għat-tolleranzi permessi, għandu jkun: intatt (iżda mingħajr pedunkulu); f'kundizzjoni tajba (il-prodotti li qed jitħassru jew jiddeterjoraw b'mod li ma jibqgħux tajbin għall-konsum għandhom jiġu esklużi); nadif, prattikament ħieles minn kwalunkwe materjal barrani viżibbli; adegwatament sod, mhux artab, imkemmex jew mifqugħ bl-ilma; iffurmat tajjeb; il-frott doppju jew multiplu huwa eskluż; prattikament ħieles minn parassiti; prattikament ħieles minn ħsara kkawżata minn parassiti; ħieles minn umdità esterna mhux normali; ħieles minn kwalunkwe togħma u/jew riħa barranija. Meta jkun se jinqata', il-frott irid ikollu grad ta' maturazzjoni ta' mill-inqas 6,2 °Brix u huwa kklassifikat kummerċjalment f'żewġ kategoriji. Il-kiwi f'din il-klassi jrid ikun żviluppat sew u jkollu l-karatteristiċi kollha u l-lewn tipiċi tal-varjetà. Irid ikun ħieles mid-difetti bl-eċċezzjoni ta' difetti superfiċjali tassew żgħar, sakemm dawn ma jaffettwawx il-kwalità u d-dehra tal-prodott jew il-preżentazzjoni tiegħu fil-pakkett. Il-frott tal-kiwi f'din il-kateogrija jrid ikun ta' kwalità tajba. Il-frott irid ikun sod u l-polpa ma għandhiex turi difetti. Irid ikollu l-karatteristiċi tipiċi tal-varjetà. Madankollu, id-difetti li ġejjin jistgħu jiġu permessi, sakemm dawn ma jfixklux id-dehra esterna tal-frott jew il-konservazzjoni tiegħu: difett żgħir fil-forma (iżda mingħajr nefħiet jew deformazzjonijiet); difett żgħir fil-kulur. Hija permessa tolleranza ta' 10 % (espressa f'numru jew f'piż). Il-piż tal-frott tal-klassi Extra jista' jvarja minn 85 g għal 89 g; Il-piż tal-frott tal-klassi I jista' jvarja minn 77 għal 79 g. Il-passi kollha tal-kultivazzjoni tal-"Kiwi Latina" jsiru fiż-żona ġeografika ddefinita. L-ippakkjar tal-Kiwi Latina irid isir fiż-żona ġeografika tal-produzzjoni sabiex jiġu ggarantiti l-karatteristiċi tal-frott. Iċ-ċaqliq eċċessiv minħabba t-tagħbija u l-ħatt jikkawża daqqiet u brix fil-qoxra rqiqa tal-frotta, li jiddeterjoraw konsiderevolment il-kwalità tal-prodott. It-trade mark hija forma ta' ċirku u fiċ-ċentru għandha rappreżentazzjoni grafika tal-Kolossew, li fiha hemm is-sezzjoni trasversali tal-frott tal-kiwi ta' lewn aħdar jiddi karatteristiku biż-żerriegħa u l-qalba. Fl-ispazju bejn il-Kolossew u ċ-ċirku ta' barra hemm il-kliem KIWI LATINA b'tipa Rumana ta' lewn aħdar, bl-ittri rranġati f'ċirku maqsum f'żewġ partijiet, KIWI fil-parti ta' fuq u LATINA fil-parti t'isfel. Fuq il-lemin tal-kelma KIWI hemm nannakola ħamra bit-tikek suwed. Il-kuluri jridu jkunu: aħmar Pantone, aħdar Pantone, kannella u iswed. Ippakkjar: huwa l-istess bħal dak użat għall-kummerċ nazzjonali u internazzjonali. It-trade mark għandha titwaħħal fuq l-ippakkjar u fuq kull frotta individwali. Iż-żona tal-produzzjoni tkopri 24 muniċipalità f'żewġ provinċji (Latina u Ruma). Fil-Provinċja ta' Latina, iż-żona tal-produzzjoni tinkludi t-territorju kollu ta' seba' muniċipalitajiet u partijiet minn tnejn oħra (disgħa b'kollox); fil-provinċja ta' Ruma, l-ispazju jkopri t-territorju kollu ta' 12-il muniċipalità u partijiet minn tlieta oħra (15 b'kollox). Fil-mappa bbażata fuq is-CTR (Carta tecnica regionale) 1:100 000, il-perimetru taż-żona kollha huwa mmarkat b'linja sewda ħoxna, filwaqt li l-muniċipalitajiet individwali huma mdawra b'xibka. Għall-muniċipalitajiet inklużi parzjalment biss fiż-żona tal-produzzjoni, il-perimetru huwa mmarkat fil-mapep ibbażati fuq l-IGM (Istituto geografico militare) 1:25 000. Normalment huwa rrappreżentat b'element li faċli tidentifikah bħal toroq, kanali, eċċ. It-tabella Nru 5 tinkludi d-dettalji tal-muniċipalitajiet ta' Sabaudia, Latina u Aprilia; it-tabella Nru 6 tinkludi d-dettalji ta' Ardea u Pomezia, it-Tabella Nru 7 tinkludi d-dettalji tal-muniċipalità ta' Artena. Iż-żona għandu jkollha klima moderata u umda, simili għal dik fir-reġjun minn fejn oriġinat din l-ispeċi (iż-żona taċ-Ċina ta' Yang Tzechiang), b'temperatura medja ta' 13–15 °C (medja minima ta' 8–10 °C u medja massima ta' 28–30 °C) u, umdità relattiva medja ta' 75–80 % fix-xhur tas-sajf, nuqqas ta' ġlata bikrija li tippermetti li l-frott jinqata' meta jkun laħaq il-grad it-tajjeb ta' maturazzjoni kemm għall-iżvilupp tal-aqwa karatteristiċi kwalitattivi possibbli kif ukoll għall-konservazzjoni perfetta fl-imħażen tal-friża sax-xhar ta' Lulju tas-sena ta' wara l-qtugħ, u għall-ilħuq ta' kontenut ta' zokkor fil-konsum ta' mhux anqas minn 12 °Brix, b'ebusija ta' mhux aktar minn 3 kg imkejla bl-użu ta' penetrometru b'ponta ta' 8 mm. Iż-żona rarament tbati minn ħsara dovuta għall-ġlata tax-xitwa jew tar-rebbiegħa li, f'partijiet oħra tal-Italja, tnaqqas konsiderevolment il-produzzjoni fl-istaġuni suċċessivi u b'hekk maż-żmien toħloq interruzzjonijiet fil-provvista. Iż-żona ta' Pontina hija kkaratterizzata minn radjazzjoni solari totali għolja, li jfisser li l-frotta tista' tiżviluppa l-grad ta' maturazzjoni tajjeb biex tinbiegħ f'data aktar kmieni. Ħamrija: Il-ħamrija fiż-żona ta' kultivazzjoni hija ta' oriġini alluvjali, vulkanika-modifikata li sserraħ fuq sottoswol pozzolaniku u bit-tufa fertili ħafna, li mill-ewwel dehret li hija partikolarment adatta għall-kultivazzjoni tal-Actinidia. Professjonalità: L-għeneb tal-mejda, li bħall-Actinidia jitkabbar fil-vinji u jirrikjedi strutturi ta' appoġġ u tekniki ta' kultivazzjoni simili ħafna, ilu jiġi kkultivat fiż-żona fejn il-kultivazzjoni tal-Actinidia stabbiliet ruħha sewwa. Dan iffaċilita l-adattament għat-tekniki l-aktar idoeni għal din l-għalla ġdida kif ukoll għall-produzzjoni ta' prodott ta' kwalità għolja tipiku taż-żona. (it-tieni subparagrafu tal-Artikolu 6(1), ta' dan ir-Regolament) It-test sħiħ tal-ispeċifikazzjoni tal-prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur direttament il-paġna ewlenija tal-Ministeru tal-Politika Agrikola, Alimentari u Forestali (www.politicheagricole.it) u tagħfas fuq "Qualità" (fin-naħa ta' fuq fil-lemin tal-iskrin), u wara fuq "Prodotti DOP, IGP e STG" (fuq in-naħa tax-xellug tal-iskrin) u fl-aħħar tagħfas fuq "Disciplinari di produzione all'esame dell'UE".